五諾璽異名：烏諾璽、伍納璽、伍訥璽、伍諾璽、五訥璽、五納璽、五諾璽，字寶臣「四川承宣布政使司布政使加三級，五諾璽，寶臣，滿洲正紅旗人，乙丑」，《縉紳全書》（乾隆三十年春），滿洲正紅旗人，繙譯鄉試中式舉人，乾隆十年乙丑科繙譯會試中式進士「五諾璽，正紅旗滿州繙譯進士。乾隆十九年知府事。甫蒞任，詣紫陽書院釋菜，山長某疑其不工制舉業，易之，諾璽問以治何經，某曰周易。旋舉疑義十數條相質辨，某茫無以對，始知諾璽固深於經術也。為治敦崇政體，洞悉人情。時有建議開封禁山者，諾璽力陳不可，累數千言，大府上聞，事得寢郡。巴戴德尋遷去，歷官侍郎」，《廣信府志》。 生平 乾隆九年，任廣西梧州府同知「同知 國朝王英美，宣城貢生，順治十七年任。張璠永城貢生，順治十七年任。楊蔭第臨川貢生，康熙三年任。程際雲平陰貢生，康熙八年任。張行石門貢生，康熙十二年任。林鳳岡，東莞人，康熙十八年任。何顯祖義州人，康熙二十二年任。範時崇鑲黃旗廕生，康熙二十六年任。調南寧同知。張仲璜漢陽監生，康熙二十八年任。詳名宦。金玉衡鑲藍旗人，康熙三十一年任。馮壅代州進士，康熙三十四年任。調南寧府同知。李鎮坤涼州人，康熙三十六年任。鄭世表江都人，康熙三十八年任。陳堯策正黃旗監生，康熙四十年任。調南寧府同知。姚士琳大興監生，康熙四十一年任。白洵鑲白旗貢生，康熙四十年任。調南寧府同知。趙承燾錢塘監生，康熙五十一年任。黃和中，鑲白旗貢生，康熙五十八年任。顧延琮，吳縣人，雍正元年任，調思恩同知。盧兆鶚，鑲白旗監生，雍正五年任。劉廷錫，吉州監生，雍正八年任，調麥嶺同知。陸綸平湖舉人，雍正九年任；乾隆四年陞永州府。宋齊馨，商邱監生，乾隆四年任，調慶遠同知。陳世榮，臨川舉人，乾隆八年任。王錫九，元和監生，乾隆九年任，調太平同知。五諾璽，正紅旗繙譯進士，乾隆九年任，調太平同知。周世紀紹興進士，乾隆十一年任。張恕合肥監生，乾隆二十年任。李文在上元貢生，乾隆二十一年任，陞常德府。耿覲業江都監生，乾隆二十八年任。史鳴臯如臯進士，乾隆三十年任，三十二年署柳州府。宋清源元和監生，乾隆三十四年任」，乾隆《梧州府志》 乾隆十六年十二月，調補廣西太平府明江理土同知「十九日辛亥，廣西巡撫定長奏太平府明江理土同知員缺，准以梧州府同知五諾璽調補一疏。奉諭旨：五諾璽依議調補，餘依議」，《清高宗起居注》卷十乾隆十六年十二月 乾隆十九年四月內，補授江西廣信府知府 乾隆二十一年九月內，調江蘇淮安府知府中國第一歷史檔案館藏：清代官員履歷檔案全編，2 冊，頁 121 乾隆二十三年，任山西河東道中央研究院歷史語言研究所內閣大庫檔案，155215001 號 乾隆二十六年正月，署理歸綏道「二十二日壬戌。上奉皇太后同樂園侍早膳、晚膳。是日，大學士傅恆、史貽直奉諭旨：據鄂弼奏，歸綏道員缺緊要，請以留晉辦差之五諾璽署理等語。著照所請，五諾璽準其署理。歸綏道海眀著發往山西，交與該撫，遇有道員缺出補用」，《清高宗起居注》卷二十乾隆二十六年正月 乾隆二十七年七月，任湖南按察使中央研究院歷史語言研究所內閣大庫檔案，078127001 號「以山西歸綏道五諾璽。為湖南按察使。山西平陽府知府秦勇均。為陝西按察使」，《高宗純皇帝實錄》卷之六百六十七乾隆二十七年七月下癸未 乾隆二十九年二月，補授湖北布政使「十九日辛丑，大學士傅恆、劉統勳奉諭旨：湖北布政使員缺，著五諾壐補授《上諭簿》」，《清高宗起居注》卷二十三乾隆二十九年二月「乾隆二十九年甲申秋七月辛亥朔 以四川布政使三寶。湖北布政使五諾璽。對調」，《高宗純皇帝實錄》卷之七百十四 乾隆二十九年七月，調補四川布政使國立故宮博物院圖書文獻處清代宮中檔奏摺及軍機處檔摺件，4030190921 號「乾隆二十九年歲次甲申秋七月初一日辛亥，大學士傅恆、劉統勳奉諭旨：楊應琚著補授大學士，仍留陝甘總督之任。從前楊廷璋補放大學士時，朕原擬明歲南巡迴鑾後，即令伊來京辦事，因為期甚近，閣務毋庸簡員協辦，令楊應琚留任。陝甘封疆重寄，正資料理，一時不能來京供職。內閣辦事需人，應添設協辦漢大學士一員，著尚書陳弘謀協辦。又奉諭旨：三寶著調補湖北布政使，其四川布政使員缺，著五諾璽調補」，《清高宗起居注》卷二十三乾隆二十九年七月 乾隆三十年七月，鑲紅旗漢軍副都統「調鑲白旗滿洲副都統旌額理。為鑲黃旗滿洲副都統。正白旗漢軍副都統傅景。為正白旗滿洲副都統。以總管內務府大臣塔克圖。為鑲白旗滿洲副都統。刑部郎中喀寧阿。為正白旗漢軍副都統。原任四川布政使五諾璽。為鑲紅旗漢軍副都統」，《高宗純皇帝實錄》卷之七百四十一乾隆三十年七月下 發往新疆和闐辦事 乾隆三十三年，與山西巡撫蘇爾德更換辦事回京「二十四日乙酉， 又奉諭旨：前因匪犯偷割髮辮一事，傳諭各該巡撫悉心緝捕，務畫根株。此事蔓延山東、直隸各省，而江浙實為首先發覺之地。為大吏者果能一有見聞，即行嚴飭地方有司實力擒拿，自可得其端緒，正犯不致漏網。乃始則因循始悞，不即據實入告，希冀化有為無。及朕嚴切訓諭，始行飭屬查辦。雖據山東、安徽、江浙各省有所獲，朕恐其中有刑求屈抑者，因命提犯解京質訊。經軍機大臣會同刑部、步軍統領衙門詳悉研鞫，則供詞多涉遊移，並有畏刑屈指者。可見各該省隱瞞於前，又塞責於後，而實在首惡究屬未得，徒使差役四出，滋據閭閻，於政體殊未允協。此案現在竟可毋庸查辦理，其江浙兩省養癰貽患之督撫有司，不可不明示懲創，以飭吏治。高晉、明德、彰寶、馮鈐、熊學鵬、永德等，俱著吏部嚴加議處。至蘇爾德在江蘇最久，漸染惡派，錮習尤深。此案初發，既不行陳奏，及擢任山西巡撫，該省犯案纍纍，仍復踵其故智，不知悛改，此豈可副封疆重任，貽誤地方。蘇爾德著以按察使銜前往新疆，與五諾璽更換辦事。吳壇素日辦事尚知黽勉，在江蘇到任未久，而督辦亦屬延緩，著與浙江前任按察使歐陽永裿、現任按察使曾曰理一併交部察議。至邵大業、申夢璽，乃屢經獲罪復用之員，在江南久任方面大員，號稱能事，其實薰染上和下睦之頹風，素性模稜兩可，謂可自居無過，從不肯實心任事，以致地方釀成匪案，又一切置之不問，其情更為可惡。著革職，發往臺站効力贖罪。所有江浙抄辦緝犯旋告旋釋之州縣等官，均著交與該督撫逐一查明，請旨革職，仍出具考語，送部引見，再降諭旨。上諭簿」，《清高宗起居注》卷二十七乾隆三十三年九月《乾隆朝上諭檔乾隆三三年》526 乾隆三十四年八月，補授刑部侍郎「綽克託著專署兵部侍郎。其刑部侍郎員缺。著伍訥璽補授」，《乾隆朝上諭檔乾隆三四年》855 乾隆三十四年十一月，調正黃旗滿洲副都統「鑲紅旗漢軍副都統伍訥璽為正黃旗滿洲副都統」，《高宗純皇帝實錄》卷之八百四十六乾隆三十四年十一月上 乾隆三十五年四月內，調刑部左侍郎 乾隆三十五年，兼管光祿寺事務中央研究院歷史語言研究所內閣大庫檔案，090929 號 乾隆三十六年三月，兼管欽天監事務「命刑部侍郎伍訥璽。兼管欽天監事務」，《高宗純皇帝實錄》卷之八百八十乾隆三十六年三月上 乾隆三十六年九月，前往烏裡雅蘇臺辦事「諭曰。侍郎副都統伍訥璽。著前往烏裡雅蘇臺辦事。將伊勒圖換回」，《高宗純皇帝實錄》卷之八百九十二乾隆三十六年九月上戊申「昨降旨令伍訥璽往烏裡雅蘇臺辦事。伍訥璽接奉此旨。即著馳驛趕赴避暑山莊請訓後。再行治裝前往」，《高宗純皇帝實錄》卷之八百九十二乾隆三十六年九月上己酉「又諭曰。伍訥璽現在出差。所有刑部侍郎事務。著綽克辦理。仍兼管兵部侍郎事務」，《高宗純皇帝實錄》卷之八百九十二乾隆三十六年九月上庚戌，代理烏裡雅蘇臺參贊大臣「烏裡雅蘇臺參贊大臣伊爾圖免。九月戊申，伍訥璽代。十一月壬子，多敏烏裡雅蘇臺參贊大臣」，《清史稿》卷二百六表四十六疆臣年表十各邊將軍都統大臣 乾隆三十六年，奉差在外病故「乙酉。諭曰。伍訥璽前在廣西梧州府同知任內。應分賠廠稅未完銀四百五十餘兩。例應於該家屬名下追繳。但伍訥璀前在軍營。尚屬出力。今奉差在外病故。亦堪憫惻。所有應追廠稅未完銀兩。著加恩寬免」，《高宗純皇帝實錄》卷之八百九十九乾隆三十六年十二月下 註釋 Category 繙譯舉人 Category 清朝太平府同知 Category 清朝廣信府知府 Category 清朝淮安府知府 Category 清朝湖南按察使 Category 清朝河東道 Category 清朝歸綏道 Category 清朝湖北布政使 Category 清朝四川布政使 Category 清朝梧州府同知 Category 清朝刑部侍郎 Category 烏裡雅蘇臺參贊大臣 Category 鑲紅旗漢軍副都統 Category 正黃旗滿洲副都統 Category 正紅旗滿洲人